(44) Tildeling til brugerne af adgangstid til fællesforetagendets supercomputere bør være vederlagsfri for offentlige brugere. Det bør også være vederlagsfrit for private brugere til anvendelsesformål med tilknytning til forsknings- og innovationsaktiviteter , der finansieres via Horisont Europa eller programmet for et digitalt Europa, og med tilknytning til private SMV'ers innovationsaktiviteter, hvis det er relevant . En sådan tildeling af adgangstid bør primært baseres på åbne indkaldelser af interessetilkendegivelser, som fællesforetagendet iværksætter, og som evalueres af uafhængige eksperter. Med undtagelse af SME-brugere , som foretager private innovationsaktiviteter, skal alle brugere, der udnytter vederlagsfri adgangstid til fællesforetagendets supercomputere, have en åben tilgang til videnskab og udbrede den viden, der er opnået gennem denne adgang, jf. Horisont Europa-forordningen. Tildeling til brugerne af adgangstid til andre økonomiske aktiviteter end private SMV'ers innovationsaktiviteter (som står over for særlige markedssvigt), bør gives på pay-per-use basis , baseret på markedspriser . Tildeling af adgangstid til sådanne økonomiske aktiviteter bør være tilladt, men begrænset, og gebyrets størrelse bør fastsættes af bestyrelsen. Adgangsrettigheder bør tildeles på en gennemsigtig måde. Bestyrelsen bør fastsætte specifikke regler for tildeling af vederlagsfri adgangstid, hvor det er relevant, og uden indkaldelse af interessetilkendegivelser med hensyn til initiativer, der anses for strategiske af enten Unionen eller bestyrelsen. Repræsentative eksempler på Unionens strategiske initiativer: Destination Earth, Human Brain Project Flagship, »1+ Million Genomes«-initiativet, de fælles europæiske dataområder i domæner af offentlig interesse, og navnlig sundhedsdataområdet, ekspertise- og kompetencecentre for højtydende databehandling, digitale innovationsknudepunkter m.v. Efter anmodning fra Unionen bør fællesforetagendet tildele direkte adgangstid på midlertidig eller permanent basis til strategiske initiativer og eksisterende eller fremtidige applikationsplatforme, som den anser for væsentlige med hensyn til at yde sundhedsrelaterede eller andre vigtige nødhjælpstjenester for almenvellet, i nød- og krisestyringssituationer eller i tilfælde, som Unionen finder nødvendige for dens sikkerhed og forsvar. Fællesforetagendet bør have tilladelse til at udføre nogle begrænsede økonomiske aktiviteter til kommercielle formål. Brugere bosiddende, etableret eller med hjemsted i en EU-medlemsstat eller et land, der er associeret med programmet for et digitalt Europa eller Horisont Europa, skal gives adgang. Adgangsrettighederne skal være rimelige for enhver bruger og tildeles på en gennemsigtig måde. Bestyrelsen bør fastlægge og overvåge adgangsrettighederne til Unionens andel af adgangstid til hver supercomputer.

(44) Tildeling til brugerne af adgangstid til fællesforetagendets supercomputere bør være vederlagsfri for offentlige brugere. Det bør også være vederlagsfrit for private brugere , herunder NGO'er og enkeltpersoner, til anvendelsesformål med tilknytning til forsknings- og innovationsaktivitetsprojekter og med tilknytning til private SMV'ers innovationsaktiviteter og nystartede virksomheder , baseret på retfærdige og gennemsigtige kriterier og procedurer . En sådan tildeling af adgangstid bør primært baseres på periodiske, fagfællebedømte og åbne samt gennemsigtige indkaldelser af interessetilkendegivelser, som fællesforetagendet iværksætter, og som evalueres af uafhængige eksperter med henblik på at sikre en velafbalanceret og passende tildeling af højtydende databehandlingsressourcer . Med undtagelse af SMV'ers og nystartede virksomheders brugere , som foretager private innovationsaktiviteter, skal alle brugere, der udnytter vederlagsfri adgangstid til fællesforetagendets supercomputere, have en åben tilgang til videnskab og udbrede den viden, der er opnået gennem denne adgang, jf. Horisont Europa-forordningen. Tildeling til brugerne af adgangstid til andre økonomiske aktiviteter end private SMV'ers og nystartede virksomheders innovationsaktiviteter (som står over for særlige markedssvigt), bør gives på pay-per-use basis ud fra omkostningsbaserede priser . Tildeling af adgangstid til sådanne økonomiske aktiviteter bør være tilladt, men begrænset, og gebyrets størrelse bør fastsættes af bestyrelsen på en gennemsigtig måde . Adgangsrettigheder bør tildeles på en åben og gennemsigtig måde. Bestyrelsen bør fastsætte specifikke regler for tildeling af vederlagsfri adgangstid, hvor det er relevant, og uden indkaldelse af interessetilkendegivelser med hensyn til initiativer, der anses for strategiske af enten Unionen eller bestyrelsen. Repræsentative eksempler på Unionens strategiske initiativer: Destination Earth, Human Brain Project Flagship, »1+ Million Genomes«-initiativet, de fælles europæiske dataområder i domæner af offentlig interesse, og navnlig sundhedsdataområdet, ekspertise- og kompetencecentre for højtydende databehandling, digitale innovationsknudepunkter m.v. Efter anmodning fra Unionen bør fællesforetagendet tildele direkte adgangstid på midlertidig eller permanent basis til strategiske initiativer og eksisterende eller fremtidige applikationsplatforme, som den anser for væsentlige med hensyn til at yde sundhedsrelaterede eller andre vigtige nødhjælpstjenester for almenvellet, i nød- og krisestyringssituationer eller i tilfælde, som Unionen finder nødvendige for dens sikkerhed og forsvar. Fællesforetagendet bør have tilladelse til at udføre nogle begrænsede økonomiske aktiviteter til kommercielle formål. Brugere bosiddende, etableret eller med hjemsted i en EU-medlemsstat eller et land, der er associeret med programmet for et digitalt Europa eller Horisont Europa, skal gives adgang. Adgangsrettighederne skal være rimelige for enhver bruger og tildeles på en åben og gennemsigtig måde. Bestyrelsen bør fastlægge og overvåge adgangsrettighederne til Unionens andel af adgangstid til hver supercomputer.